Nautimme kovasti viikon lomastamme Michaelin ja Irinin huoneistossa Agios Nikolaoksen keskustassa. Huoneiston edessä on pieni Voulismeni-järvi, jonka ympärillä on monia ravintoloita, kahviloita ja kauppoja ja paljon ihmisiä liikkeellä. Vietimme parvekkeella paljon aikaa ihaillen upeaa maisemaa ja katsellen paikallista elämää. Parvekkeella oli iso aurinkovarjo, joka suojeli iltapäivän kuumalta auringonpaisteelta. Huoneisto oli erittäin siisti, avara ja rauhallinen (muutama kissa kyllä käveli keittiön puolella kattoterassilla seuranamme). Satamaan ja lähimmälle uimarannalle meren rantaan oli muutaman minuutin kävelymatkat. Michael ja Irini olivat vieraanvaraisia, ystävällisiä ja aina tarpeen tullen auttamassa. Suosittelemme kernaasti heidän majoitustaan ja Agios Nikolaosta niille, joita kylän mäkiset kadut ja monet portaikot eivät haittaa.